Anti-ratna manjina - glasnija i vidljivija od pasivnije većine (20/2/03) - 2003-02-20
Kada je u pitanju utjecaj na javno mnijenje, presudno je to što protivnike rata pokreće mnogo veći entuzijazam - tvrdi John Zogby
Nedavna istraživanja američkog javnog mijenja pokazuju konzistentne rezultate: više od polovice Amerikanaca podržava vojnu akciju za uklanjanje Saddama Husseina s vlasti. Međutim, pokazuju ankete, protu-ratna manjina stanovništva glasnija je i vidljivija od većine. Tijekom prošlog vikenda, milijuni ljudi izašli su na ulice u stotinama gradova diljem svijeta da bi pokazali svoje protivljenje mogućem ratu protiv Iraka pod vodstvom Sjedinjenih Država. U Americi bilo je demostracija i za i protiv vojne akcije premda su protu-ratni protesti bili veći i glasniji. John Zogby, jedan od najutjecajnih američkih pollstera, istraživača javnog mnijenja, kaže da podrška američke javnosti vojnoj akciji protiv Iraka porasla na 58 posto, dok se 37 posto ispitanika protivi ratu. O protivnicima rata Zogby kaže: "Protivnici rata su gorljiviji, i to je presudno, jer ljudi s čvrstim uvjerenjem u pravilu glasaju, oni otvoreno iskazuju svoje stavove, i općenitio su aktivniji od većine biračkog tijela, kada je u pitanju oblikovanje javnog mijenja.” Među organizacijama koje stoje čvrsto uz većinu, u svojoj podršci Bijeloj kući, je Američka Legija, najveća udruga ratnih veterana na svijetu. Njezin član Steve Thomas naglašava da njegova organizacija "ne navija za rat". Mi jedino smatramo da nacionalna sigurnost Sjedinjenih Država treba biti prvi prioritet - kaže Steve Thomas. "Navažnija vladina zadaća je sigurnost građana. Stvari kao što su obrazovanje, urbani problemi i slično ne mogu biti prioritet ako nismo osigurali sigurnost građana.” Glavni koordinator nedavnih protu-ratnih demonstracija u Sjedinjenim Državama je organizacija , koju protivnici optužuju da je izdanak trockističke Svjetske radničke socijalističke stranke. Međutim, opozicija službenoj američkoj politici u iračkoj krizi je mnogo šira i uključuje razne vjerske grupe, ratne veterane iz organizacije “Veterani za zdrav razum”, i lokalne gradskih vlasti iz devedesetak američkih gradova, okruga i saveznih država koji su objavili protu-ratne rezolucije. "Pokušajte zamisliti grupe starijih građana u prigradskim crkvama, koji u kopirnicu umnožavaju letke o dijele ih poslije nedjeljne mise” - opisuje atmosferu među anti-ratnim prosvjednicima jeda od njihovih pristaša. Odgovarajući na nedavne protu-ratne proteste, predsjednik George Bush je rekao da je spreman saslušati javno protivljenje, ali da neće promijeniti svoje mišljenje. Međutim, ovakvi komentari ne obeshrabruju opoziciju. Tom Andrews iz koalicije od više od 30 organizacija zvane kaže da se njegova udruga još uvijek nada da će uspjeti promijeniti vladinu politiku. On tvrdi da su masovni protesti prošle jeseni utjecali na američku odluku da od Savjeta sigurnosti Ujedinjenih naroda zatraži izdavanje rezolucije 1441. "Administracija predsjednika Busha učinila je to zato jer su ljudi bili mobilizirani i organizirani te su počeli izražavati svoje protivljenje. Vlada nije promijenila svoj stav, ali je počela osjećati politički pritisak.” Tom Andrews kaže da je čvrst stav predjednika Busha inspirirao koaliciju  da još više pojačaja svoje napore.